การประกอบธุรกิจของแต่ละสายผลิตภัณฑ์

การรักษาพยาบาลผู้ป่วยนอก (OPD)

การให้บริการรักษาพยาบาลแก่ผู้ป่วยนอก แบ่งออกเป็นแผนกต่างๆ ได้แก่

  ----------------------------------- -----------------------------------
  1. ศูนย์หัวใจ                          11. แผนกอายุรกรรม

  2. ศูนย์กระดูกและข้อ                    12. แผนกศัลยกรรม

  3. ศูนย์มะเร็งโฮลิสติค                   13. แผนกกุมารเวชกรรม

  4. ศูนย์ตรวจสุขภาพ                     14. แผนกตา หู คอ จมูก

  5. ศูนย์ไตเทียม                        15. แผนกสูติ-นรีเวข

  6. ศูนย์ผิวหนังและเลเซอร์                16. แผนกกายภาพบำบัด

  7. ศูนย์ทันตกรรม                       17. แผนกฉุกเฉิน

  8. คลินิกแพทย์แผนจีน                    18. แผนกรังสีวินิจฉัย

  9. คลินิกสราญรมย์                      19. แผนกวิเคราะห์โรค

  10. คลินิกตับ ทางเดินน้ำดีและตับอ่อน        
  ----------------------------------- -----------------------------------

การรักษาพยาบาลผู้ป่วยใน (IPD)

โรงพยาบาลไทยนครินทร์ได้รับใบอนุญาตประกอบกิจการสถานพยาบาลประเภทรับผู้ป่วยไว้ค้างคืน
ปัจจุบันมีเตียงรองรับผู้ป่วยในสำหรับใช้ในการรักษาพยาบาลจริงจำนวน 190 เตียง
โดยมีห้องสำหรับให้บริการรักษาพยาบาลผู้ป่วย ดังนี้

+---------------------------------+------------------------------------+
| 1. ห้องผ่าตัด (OR)                 |   5. ห้องปฏิบัติการสวนหัวใจ (Cath Lab)  |
+---------------------------------+------------------------------------+
| 2. ห้องผ่าตัดเฉพาะโรคหัวใจ          |   6. หออภิบาลผู้ป่วยหนัก (ICU)          |
+---------------------------------+------------------------------------+
| 3. ห้องคลอด / ห้องรอคลอด          |   7. หออภิบาลผู้ป่วยหนักโรคหัวใจ ( CCU)  |
+---------------------------------+------------------------------------+
| 4. ห้องวิสัญญี                      |                                    |
+---------------------------------+------------------------------------+

การบริการอื่นๆ นอกจากบริการทางการแพทย์และการรักษาพยาบาลอื่นๆ ดังได้กล่าวข้างต้น
โรงพยาบาลไทยนครินทร์ยังจัดให้มีร้านค้า และสิ่งอำนวยความสะดวกภายในโรงพยาบาลฯ อีก เช่น
บริการอินเตอร์เน็ตความเร็วสูง ร้านเซเว่น - อีเลฟเว่น ร้านกาแฟและเบเกอรี่ ร้านดอกไม้
และร้านค้าอื่น ๆ เพื่ออำนวยความสะดวกแก่ผู้ป่วยและบุคคลทั่วไปขณะที่ใช้บริการ ในโรงพยาบาลฯ

ภาวะอุตสาหกรรม กลยุทธ์การแข่งขันทางการตลาด และโครงการในอนาคต

ภาวะการเจริญเติบโตของธุรกิจ และสภาพการแข่งขัน

แนวโน้มทางการตลาดของโรงพยาบาลเอกชนในปีที่ผ่านมา ยังมีอัตราการเจริญเติบโตอย่างต่อเนื่อง
ทั้งในความต้องการของตลาดและจำนวนผู้ใช้บริการ ปัจจัยที่เป็นสาเหตุในการเจริญเติบโตดังกล่าว
มีดังนี้

-   การเพิ่มขึ้นของรายได้จากนโยบายการปรับค่าแรงของรัฐบาล

-   การขยายตัวของเมืองที่มาพร้อมกับวิถีชีวิตที่ทำให้เกิดปัญหาทางด้านสุขภาพ

-   ความสนใจด้านสุขภาพอนามัย และความใส่ใจด้านคุณภาพชีวิต

-   การเปลี่ยนแปลงทางโครงสร้างประชากร ที่จำนวนผู้สูงอายุมีแนวโน้มเพิ่มขึ้นอย่างต่อเนื่อง

-   การเพิ่มขึ้นของการใช้บริการจากชาวต่างชาติ ที่มีผลจากนโยบายศูนย์กลางสุขภาพ (
    Medical Hub) ของเอเชีย

ปัจจุบันธุรกิจโรงพยาบาลเอกชนจึงเป็นอีกหนึ่งทางเลือกที่ผู้ใช้บริการสามารถเข้าถึงได้ง่าย
เนื่องจากสามารถตอบสนองความต้องการ และความพึงพอใจของผู้ใช้บริการได้เป็นอย่างดี
พร้อมกับมีการปรับปรุงคุณภาพในการให้บริการอย่างต่อเนื่อง เพื่อการให้บริการที่สะดวกรวดเร็ว
ตลอดจนการใช้เทคโนโลยี และอุปกรณ์ทางการแพทย์ที่ทันสมัยและครบครัน
ปัจจัยเหล่านี้ล้วนเป็นจุดขายของธุรกิจโรงพยาบาลเอกชน

นอกจากนี้การขยายตัวของชุมชน แหล่งธุรกิจการค้า รวมถึงการปรับโครงสร้างผังเมือง
และเส้นทางการคมนาคม ในพื้นที่ฝั่งกรุงเทพตะวันออก
ส่งผลถึงการเจริญเติบโตของธุรกิจโรงพยาบาลเอกชน
ซึ่งโรงพยาบาลไทยนครินทร์ได้ให้ความสำคัญในการพัฒนาในด้านต่างๆ
เพื่อเพิ่มศักยภาพในการแข่งขัน และรองรับผู้ใช้บริการที่เพิ่มขึ้นอย่างต่อเนื่อง ดังนี้

-   เพิ่มจำนวนบุคลากรทางการแพทย์
    โดยเฉพาะอย่างยิ่งการสรรหาแพทย์ที่มีความเชี่ยวชาญเฉพาะทาง
    เพื่อรองรับการให้บริการรักษาพยาบาลที่ตรงกับความต้องการของใช้บริการ

-   พัฒนามาตรฐานการรักษาพยาบาล และการให้บริการเพื่อเพิ่มความมั่นใจให้แก่ผู้ใช้บริการ

-   นำเทคโนโลยี อุปกรณ์ทางการแพทย์ที่ทันสมัยมาใช้อย่างต่อเนื่อง

-   พัฒนาอาคารสถานที่และสิ่งอำนวยความสะดวก

-   การให้บริการศูนย์และแผนกเฉพาะทางที่หลากหลาย ได้แก่

  - ศูนย์หัวใจ (Heart Center)

- ศูนย์มะเร็งโฮลิสติค (Holistic Oncology Center)

- ศูนย์ไตเทียม (Hemodialysis Center)

- ศูนย์กระดูกและข้อ (Bone & Joint Center)

- ศูนย์ตรวจสุขภาพ (Check-up Center)

- คลินิกตับ ทางเดินน้ำดี และตับอ่อน (Hepato-Biliary and Pancreas Clinic)

- คลินิกแพทย์แผนจีน (Traditional Chinese Medical Clinic)

นอกเหนือจากการเพิ่มศักยภาพเพื่อรองรับผู้ใช้บริการ โรงพยาบาลฯ
ยังได้สร้างความสัมพันธ์กับผู้ใช้บริการในรูปแบบกิจกรรมต่างๆ ให้แก่ผู้ใช้บริการภายในโรงพยาบาลฯ
และประชาชนโดยรอบโรงพยาบาลฯ

โครงการในอนาคต

เพื่อเพิ่มความสามารถในการแข่งขัน และรองรับการให้บริการทางสุขภาพที่มีเพิ่มขึ้นอย่างต่อเนื่อง
โรงพยาบาลฯ ได้เตรียมความพร้อมในการพัฒนาด้านต่างๆ ดังต่อไปนี้

-   โครงการเพิ่มศูนย์และคลินิกเฉพาะทาง ได้แก่

  - ศูนย์ระบบทางเดินอาหาร (GI Center)

  - ศูนย์เลสิก (Lasik Center)

  - ศูนย์เบาหวานและต่อมไร้ท่อ (Diabetes and Endocrinology Center)

-   การนำเครื่องมือทางการแพทย์เข้ามาใช้ในการตรวจวินิจฉัยโรค ได้แก่

  - เครื่อง Magnetic Resonance Imaging (MRI)

  - เครื่อง High-Intensity Focused Ultrasound (HIFU)  

-   โครงการปรับปรุงขยายพื้นที่ แผนกอายุรกรรม แผนกกุมารเวชกรรม แผนกหู ตา คอ จมูก
    แผนกสูติ-นรีเวช ตลอดจนการปรับปรุงหอพักผู้ป่วยในทั้งหมด
    เพื่อให้ผู้ใช้บริการได้รับความสะดวกสบายมากขึ้น

-   โครงการปรับปรุงภูมิทัศน์ ได้แก่ การขยายและปรับปรุงพื้นที่จอดรถสำหรับผู้ใช้บริการ
    ปรับปรุงสวนหย่อม และสร้างลานกิจกรรมกีฬาและสันทนาการให้กับบุคคลากรโรงพยาบาลฯ